Namba tri repatriation blong ol Vanuatu citizens
Namba tri repatriation ia bae i karem bak olgeta Vanuatu kru we oli stap long cruise ship long Philippines.
Daerekta blong Dipatmen blong Foren Afea, Yvon Basil i konfemem wetem VBTC se P&O Cruise i okanaesem flaet ia, mo bae i kasem kaontri long tedei aftenun.
Mr Basil i talem se i kat 126 kru everiwan we bae oli kam long flaet ia.
“Wan plen blong Air Niugini bae i flaem olgeta long Philipines wetem ol kru blong Fiji mo bae i lego fastaem ol kru blong Fiji long Nadi. Afta bae i flae i kam long Noumea long New Caledonia.”
Mr Basil i talem se plen blong Air Niugini ia hemi wan A330 plen mo bae i no save flae i kam long Port Vila, mekem se ol kru blong Vanuatu bae oli bordem nara plen blong Air Caledonie long Noumea mo flae i kam long Vanuatu.
Daerekta Basil i talem se folem ol mesa blong COVID-19, bae ol kru ia oli spendem tu wiks long kwarentin.
tpi_Latn tpi_Latn smo_Latn tpi_Latn tpi_Latn tpi_Latn tpi_Latn